02017D2450 — ET — 11.02.2019 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI RAKENDUSOTSUS (EL) 2017/2450, 21. detsember 2017, millega lubatakse vastavalt Euroopa Parlamendi ja nõukogu määrusele (EÜ) nr 1829/2003 (geneetiliselt muundatud toidu ja sööda kohta) lasta turule geneetiliselt muundatud sojauba DAS-44406-6 sisaldavaid, sellest koosnevaid või sellest toodetud tooteid (teatavaks tehtud numbri C(2017) 9042 all) (Ainult ingliskeelne tekst on autentne) (EMPs kohaldatav tekst) (ELT L 346 28.12.2017, lk 16)

Muudetud:









▼B

KOMISJONI RAKENDUSOTSUS (EL) 2017/2450,

21. detsember 2017,

millega lubatakse vastavalt Euroopa Parlamendi ja nõukogu määrusele (EÜ) nr 1829/2003 (geneetiliselt muundatud toidu ja sööda kohta) lasta turule geneetiliselt muundatud sojauba DAS-44406-6 sisaldavaid, sellest koosnevaid või sellest toodetud tooteid

(teatavaks tehtud numbri C(2017) 9042 all)

(Ainult ingliskeelne tekst on autentne)

(EMPs kohaldatav tekst)







Artikkel 1

Geneetiliselt muundatud organism ja kordumatu tunnus

Geneetiliselt muundatud sojaoale (Glycine max (L.) Merr.) DAS-44406-6 (edaspidi „sojauba DAS-44406-6“), mida on kirjeldatud käesoleva otsuse lisa punktis b, on määruse (EÜ) nr 65/2004 kohaselt määratud kordumatu tunnus DAS-444Ø6-6.

Artikkel 2

Loa andmine

Vastavalt käesolevas otsuses kirjeldatud tingimustele antakse määruse (EÜ) nr 1829/2003 artikli 4 lõike 2 ja artikli 16 lõike 2 tähenduses luba järgmistele toodetele:

a) sojauba DAS-44406-6 sisaldavad, sellest koosnevad või sellest toodetud toit ja toidu koostisosad;

b) sojauba DAS-44406-6 sisaldav, sellest koosnev või sellest toodetud sööt;

c) sojauba DAS-44406-6 toodetes, mis seda sisaldavad või sellest koosnevad, muuks kui punktides a ja b nimetatud kasutuseks, välja arvatud viljelemine.

Artikkel 3

Märgistamine

1. Määruse (EÜ) nr 1829/2003 artikli 13 lõikes 1 ja artikli 25 lõikes 2 ning määruse (EÜ) nr 1830/2003 artikli 4 lõikes 6 sätestatud märgistusnõuete kohaldamisel tuleb organismi nimetuseks märkida „sojauba“.

2. Geneetiliselt muundatud sojauba DAS-44406-6 sisaldavate või sellest koosnevate toodete (välja arvatud toit ja toidu koostisosad) märgistusel ja saatedokumentides peavad olema märgitud sõnad „ei ole ette nähtud viljelemiseks“.

Artikkel 4

Keskkonnamõju seire kava

1. Loa hoidja tagab käesoleva otsuse lisa punktis h sätestatud keskkonnamõju seire kava kehtestamise ja rakendamise.

2. Loa hoidja esitab komisjonile otsuse 2009/770/EÜ kohased aastaaruanded seirekavas sätestatud meetmete rakendamise ja tulemuste kohta.

Artikkel 5

Määramismeetod

Sojaoa DAS-44406-6 määramiseks rakendatakse lisa punktis d esitatud meetodit.

Artikkel 6

Ühenduse register

Lisas esitatud teave kantakse määruse (EÜ) nr 1829/2003 artiklis 28 sätestatud ühenduse geneetiliselt muundatud toidu ja sööda registrisse.

▼M1

Artikkel 7

Loa hoidja

Loa hoidja on Dow AgroSciences Distribution S.A.S (Prantsusmaa), kes esindab äriühinguid Dow AgroSciences LLC (Ameerika Ühendriigid) ja M. Technologies LLC (Ameerika Ühendriigid).

▼B

Artikkel 8

Kehtivus

Käesolevat otsust kohaldatakse kümne aasta jooksul alates selle teatavaks tegemise kuupäevast.

▼M1

Artikkel 9

Adressaat

Käesolev otsus on adresseeritud äriühingule Dow AgroSciences Distribution S.A.S. (6, rue Jean Pierre Timbaud, 78180 Montigny-le-Bretonneux, Prantsusmaa).

▼B









LISA

a) Loa hoidja

Nimi : ►M1 Dow AgroSciences Distribution S.A.S. ◄

Aadress : ►M1 6, rue Jean Pierre Timbaud, 78180 Montigny-le-Bretonneux, Prantsusmaa ◄

Järgmiste taotlejate nimel:

Dow AgroSciences LLC, 9330 Zionsville Road, Indianapolis, Indiana 46268-1054, Ameerika Ühendriigid, ning

M.S. Technologies LLC, 103 Avenue D West Point, IA 52656, Ameerika Ühendriigid.

b) Toodete nimetus ja kirjeldus

1) Sojauba DAS-44406-6 sisaldavad, sellest koosnevad või sellest toodetud toit ja toidu koostisosad.

2) Sojauba DAS-44406-6 sisaldav, sellest koosnev või sellest toodetud sööt.

3) Sojauba DAS-44406-6 toodetes, mis seda sisaldavad või sellest koosnevad, muuks kui punktides 1 ja 2 nimetatud kasutuseks, välja arvatud viljelemine.

Sojauba DAS-44406-6 ekspresseerib valku 2mEPSPS, mis tekitab vastupidavuse glüfosaadipõhiste herbitsiidide suhtes; valku AAD-12, mis tekitab vastupidavuse 2,4-diklorofenoksüäädikhappe (2,4-D) ja muude samalaadsete fenoksüherbitsiidide suhtes; ning valku PAT, mis tekitab vastupidavuse glüfosinaatammooniumipõhiste herbitsiidide suhtes.

c) Märgistamine

1) Määruse (EÜ) nr 1829/2003 artikli 13 lõikes 1 ja artikli 25 lõikes 2 ning määruse (EÜ) nr 1830/2003 artikli 4 lõikes 6 sätestatud märgistusnõuete kohaldamisel tuleb organismi nimetuseks märkida „sojauba“.

2) Sojauba DAS-44406-6 sisaldavate või sellest koosnevate toodete (välja arvatud toit ja toidu koostisosad) märgistusel ja nende toodete saatedokumentides peavad olema märgitud sõnad „ei ole ette nähtud viljelemiseks“.

d) Määramismeetod

1) Transformatsioonispetsiifilisel reaalajas jälgitaval polümeraasahelreaktsioonil põhinev kvantitatiivne meetod sojaoa DAS-44406-6 jaoks; määramismeetod on valideeritud transformatsiooni suhtes, kasutades sojaoa DAS-44406-6 seemnetest eraldatud genoomset DNAd.

2) Meetodi on valideerinud määruse (EÜ) nr 1829/2003 alusel asutatud ELi referentlabor ja see on avaldatud veebisaidil: http://gmo-crl.jrc.ec.europa.eu;

3) Etalonmaterjal: ERM®-BF436 on tellitav Euroopa Komisjoni Teadusuuringute Ühiskeskuse (JRC) veebisaidi kaudu.

e) Kordumatu tunnus

DAS-444Ø6-6

f) Bioloogilise mitmekesisuse konventsiooni Cartagena bioohutuse protokolli II lisa alusel nõutav teave

[Bioohutuse teabevõrgustik, kande identifikaator: pärast teatavakstegemist avaldatakse teave ühenduse geneetiliselt muundatud toidu ja sööda registris].

g) Toodete turule laskmise, kasutamise või käitlemise tingimused või piirangud

Ei ole nõutud.

h) Keskkonnamõju seire kava

Direktiivi 2001/18/EÜ VII lisa kohane keskkonnamõju seire kava

[Link: pärast teatavakstegemist avaldatakse seirekava ühenduse geneetiliselt muundatud toidu ja sööda registris].

i) Turustamisjärgse järelevalve nõuded inimtarbimiseks ette nähtud toiduainetele

Ei ole nõutud.

Märkus: aja jooksul võidakse muuta asjaomaste dokumentide linke. Kõnealused muudatused tehakse avalikkusele kättesaadavaks ühenduse geneetiliselt muundatud toidu ja sööda registri ajakohastamisega.